CELEX: 62011CA0131
Language: lt
Date: 2012-11-15 00:00:00
Title: Byla C-131/11: 2012 m. lapkričio 15 d. Teisingumo Teismo (pirmoji kolegija) sprendimas byloje ( Finanzgericht Düsseldorf (Vokietija) prašymas priimti prejudicinį sprendimą) Pfeifer & Langen KG prieš Hauptzollamt Aachen (Žemės ūkis — Reglamentas (EEB) Nr. 1443/82 — 3 straipsnio 4 dalis — Kvotų sistemos taikymas cukraus sektoriuje — Cukraus perteklius, kurį konstatavo valstybės narės valdžios institucijos atlikus pas gamintoją patikrinimą a posteriori — Atsižvelgimas į šį perteklių nustatant galutinę produkciją prekybos metais, kuriais skirtumas buvo konstatuotas)

12.1.2013   
            
            
               LT
            
            
               Europos Sąjungos oficialusis leidinys
            
            
               C 9/11
            
         2012 m. lapkričio 15 d. Teisingumo Teismo (pirmoji kolegija) sprendimas byloje (Finanzgericht Düsseldorf (Vokietija) prašymas priimti prejudicinį sprendimą) Pfeifer & Langen KG prieš Hauptzollamt Aachen
   
   (Byla C-131/11) (1)
   
   (Žemės ūkis - Reglamentas (EEB) Nr. 1443/82 - 3 straipsnio 4 dalis - Kvotų sistemos taikymas cukraus sektoriuje - Cukraus perteklius, kurį konstatavo valstybės narės valdžios institucijos atlikus pas gamintoją patikrinimą a posteriori - Atsižvelgimas į šį perteklių nustatant galutinę produkciją prekybos metais, kuriais skirtumas buvo konstatuotas)
   2013/C 9/16
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Düsseldorf
   
   
      Šalys pagrindinėje byloje
   
   
      Ieškovė: Pfeifer & Langen KG
   
   
      Atsakovė: Hauptzollamt Aachen
   
   
      Dalykas
   
   Prašymas priimti prejudicinį sprendimą — Finanzgericht Düsseldorf — 1982 m. birželio 8 d. Komisijos reglamento (EEB) Nr. 1443/82, nustatančio cukraus sektoriaus kvotų sistemos taikymo taisykles, (OL L 158, p. 17) 3 straipsnio 4 dalies išaiškinimas — Valstybės narės institucijoms vykdant paskesnį patikrinimą nustatyti izogliukozės pertekliaus kiekiai — Galimas atsižvelgimas į šį perteklių nustatant galutinės produkcijos skaičius tiems prekybos metams, kuriais šis perteklius buvo aptiktas
   
      Rezoliucinė dalis
   
   1982 m. birželio 8 d. Komisijos reglamento (EEB) Nr. 1443/82, nustatančio išsamias kvotų sistemos taikymo cukraus sektoriuje taisykles, iš dalies pakeisto 1994 m. vasario 23 d. Komisijos reglamentu (EB) Nr. 392/94, 3 straipsnio 4 dalį reikia aiškinti taip, kad ši nuostata netaikoma situacijai, kai nacionalinės valdžios institucijos, atlikusios pas gamintoją patikrinimą a posteriori, konstatuoja cukraus perteklių, jei šis perteklius yra C cukrus.
   
      (1)  OL C 179, 2011 6 18.